ალადინი (2019 წლის ფილმი)

ალადინი (ინგლ. ) — 2019 წლის ამერიკული მიუზიკლის სახის ზღაპრული ფილმი, რომელიც წარმოებულია -ის მიერ. ფილმის რეჟისორია გაი რიჩი, სცენარი კი მან ჯონ აუგუსტთან ერთად დაწერა. ფილმი არის დისნეის 1992 წლის ამავე სახელწოდების ანიმაციური ფილმის გაცოცხლებული ვარიანტი, რომელიც დაფუძნებულია ათას და ერთი ღამის ამავე სახელწოდების ზღაპარზე . ფილმში მთავარ როლებს ასრულებენ: უილ სმითი, მენა მასუდი, ნაომი სკოტი, მარვან კენზარი, ნავიდ ნეგაბანი, ნასიმ პედრადი, ბილი მაგნუსენი და ნუმან აკარი, ხოლო ზოგიერთ სცენას ახმოვანებენ ალან ტუდიკი და ფრენკ უელკერი. ფილმი ალადინის ისტორიის შესახებაა, რომელსაც შეუყვარდება პრინცესა ჟასმინი, დაუმეგობრდება სურვილების ამსრულებელ ჯინს და ებრძვის ბოროტ ჯაფარს.

2016 წლის ოქტომბერში დისნეიმ გამოაცხადა, რომ რიჩი ალადინის გაცოცხლებულ ვარიანტს შექმნიდა. სმითი იყო პირველი მსახიობი, რომელიც როლზე დამტკიცდა. მან ჯინის როლი შეასრულა და კონტრაქტს ხელი 2017 წლის ივლისში მოაწერა. მასუდმა და სკოტმა ფილმში მონაწილეობა ამავე თვის ბოლოს დაადასტურეს. ფილმის ძირითადი გადაღებები სექტემბერში დაიწყო ინგლისში, სარის საგრაფოში, - ში, ასევე ზოგიერთი სცენა გადაღებულია იორდანიის უადი-რუმის უდაბნოში. გადაღებები, საბოლოო ჯამში, გაგრძელდა 2018 წლის იანვრამდე. დამატებითი გადაღებები და გაფუჭებული სცენების ხელმეორედ ჩაწერა 2018 წლის აგვისტოში იყო.

ალადინი თეატრალურადგამოვიდა შეერთებულ შტატებში 2019 წლის 24 მაისს. მან მთელი მსოფლიოს მასშტაბით 1 მილიარდი აშშ დოლარი გამოიმუშავა, რითაც 2019 წლის მეცხრე ყველაზე მაღალშემოსავლიანი ფილმი გახდა და ყველა დროის 34-ე ყველაზე შემოსავლიანი ფილმი. ფილმმა არაერთგვაროვანი შეფასება მიიღო კრიტიკოსების მხრიდან. ალადინი-ში მეტწილად შეაქეს ფილმის მუსიკალური გაფორმება, კოსტიუმების დიზაინი და სმითის, მასუდისა და სკოტის შესრულება, მაგრამ გააკრიტიკეს რიჩის რეჟისურა და სცენარი. მიმდინარეობს გაგრძელება.

წარმოება
განვითარება და მსახიობთა შერჩევა
10 ოქტომბერს, 2016 წელს, გაირკვა, რომ გაი რიჩი ალადინი-ის გაცოცხლებულ ვერსისას უოლტ დისნეისთან თანამშრომლობით. სცენარი უნდა შეექმნა ჯონ აუგუსტს, ხოლო პროდიუსერები ჯონათან ეირიხი და დენ ლი უნდა ყოფილიყვნენ. სტუდიაში განაცხადეს, რომ ფილმი იქნებოდა „ამბიციური და არატრადიციული" ალადინის ზღაპრის შესახებ, რომელიც მოიცავს ორიგინალი ფილმის მუსიკალურ ელემენტებს.

2017 წლის თებერვალში ლინმა თქვა, რომ ისინი მრავალფეროვან მსახიობებს ეძებდნენ და რომ ისინი არც დილობდნენ „სპარსეთის პრინცის შექმნას" . მსოფლიო კასტინგის ალადინისა და პრინცესა ჟასმინის მთავარი როლების შესასრულებლად დაიწყო 2017 წლის მარტში, ხოლო ფილმის ძირითადი გადაღებები დიდ ბრიტანეთში 2017 წლის ივლისიდან 2018 წლის იანვრამდე გაიმართებოდა. 2017 წლის 19 აპრილს გავრცელდა ინფორმაცია, რომ ან გაბრიელ იგლესიასი ან უილ სმითი შეასრულებდნენ ჯინის როლს, ხოლო 2017 წლის ივლისში როლზე უილ სმითი დამტკიცდა. 2017 წლის მაისში - ის წევრი ჯეიდ თირლვალი მოლაპარაკებებს აწარმოებდა პრინცესა ჟასმინის როლის შესრულებისთვის.

2017 წლის 11 ივლისს ცნობილი გახდა, რომ ალადინის გამოშვება ერთი თვით, 2017 წლის აგვისტომდე გადაიდო, შესაფერისი როლის შემსრულების ვერ აღმოჩენის გამო. ალადინისა და ჟასმინის როლებისთვის ქასთინგზე მონაწილეობა 2000-ზე მეტმა მსახიობმა მიიღო, მაგრამ 20 წლის ასაკის შუა აღმოსავლეთელი ან ინდური წარმოშობის მამაკაცი, რომელსაც მსახიობობდა და სიმღერა შეეძლო ვერ აღმოაჩინეს. ნაომი სკოტი და ტარა სუტარია საბოლოო ორი მსახიობი ქალი იყვნენ, რომლებიც ჯასმინის როლის შესრულებისთვის განიხილებოდნენ, მაგრამ ვერ მიიღებდნენ მონაწილეობას მანამ სანამ ალადინის როლის შემსრულებელთან ერთად საერთო სცენებს არ წარმოადგენდა. სტუდიას თავდაპირველად ალადინის როლის შემსრულებლად დევ პატელი ან რიზ აჰმედი ჰყავდა მხედველობაში, მაგრამ მოგვიანებით მეტად ახალბედა მსახიობის მოძებნა გადაწყვიტეს. აჩარფ კუტეტი, მენა მასუდი და ჯორჯ კოსტუროსი იყვნენ მსახიობები, რომლებიც ამ როლზე მოხვედრას ცდილობდნენ. საბოლოო გადაწყვეტილების მიღებამდე კონსულტაცია გაიარა ორმა მიუზიკლში მონაწილე მსახიობმა, მარკ პლატმა და კრის მონტანმა.

2017 წელს, 15 ივლისს, ცნობილი გახდა, რომ ალადინის როლს მასოუდი შეასრულებდა, ხოლო ჟასმინისას - სკოტი.

გადაღება
ძირითადი გადაღებები დაიწყო 2017 წლის 6 სექტემბერს, ინგლისში, სარის საგრაფოში, - ში და დასრულდა 2018 წლის 24 იანვარს.ფილმის ნაწილი გადაღებულია უადი რუმის უდაბნოში, იორდანიაში. სამეფო კინოს კომისია ასევე იღებდა მონაწიეობას ფილმის გადაღებაში. ზოგიერთი სცენა ხელმეორედ გადაიღეს 2018 წლის აგვისტოში. ფილმის წარმოების დიზაინი შექმნა სამეფო კარის თამშები-ის წარმოების დიზაინერმა ჯემა ჯექსონმა. „პრინცი ალის" სიმღერის ნაწილში 1000 ადამიანი მონაწილეობს. სმითის როლები ხშირად დაგეგმილი არ იყო და ის იმპროვიზაციას მიმართავდა.

მუსიკა
ალან მენკენი, რომელიც ორიგინალური ანიმაციის კომპოზიტორია ფილმის კომპოზიტორად აირჩიეს. &; პოლმა მენკენთან ერთად დაწერა ახალი სიმღერა, ხოლო ძველი სიმღერები განაახლეს მენკენმა, ჰოვარდ აშმამა და ტიმ რაისმა.